**आन्तरिक राजस्व कार्यालय पुतलीसडकको प्रेस विज्ञप्ति**

मिति २०८१/१०/२३ गते केही अनलाईन पत्रिकामा व्यक्तिगत स्थायी लेखा नम्बर (**Personal PAN**) लिने सम्बन्धमा प्रकाशित भएको समाचार प्रति यस कार्यालयको गम्भीर ध्यानाकर्षण भएको छ। करदाताहरुले आन्तरिक राजस्व विभागको वेभ साइट **www.ird.gov.np** मा रहेको करदाता पोर्टल (**Taxpayer Portal**) बाट लगइन गरी आवश्यक बिबरणहरु प्रविष्टी गरी व्यक्तिगत स्थायी लेखा नम्बर प्राप्त गर्न सकिने व्यबस्था रहेको छ। विबरण प्रविष्टी गर्ने विधि र तरिका बिभागको वेव साइटमा राखिएका छन् साथै कुनै समस्या आएमा कार्यालयमा सम्पर्क गरी सेवा प्राप्त गर्न सकिने छ। स्थायी लेखा नम्बर लिनका लागि अनलाइन निवेदन गर्दा प्राप्त गर्नु पर्ने **OTP NTC र NCELL** दुवै सिमहरुमा प्राप्त हुने र सरकारले नागरिक एप मार्फत घरमै बसी व्यक्तिगत स्थायी लेखा नम्बर प्राप्त गर्न सकिने व्यवस्था गरेको छ। कुनै थप सूचना प्राप्त गर्नु परेमा वा गुनासो भएमा सूचना अधिकारी / गुनासो सुन्ने अधिकारी वा सोझै कार्यालय प्रमुखसँग सम्पर्क गर्न सकिने व्यहोरा समेत सर्वसाधारण सबैको जानकारीका लागि अनुरोध छ । धन्यवाद ।